หุ้นเช้าร่วงตามหุ้นโลกลบ10.52 จุด
ดัชนีหุ้นไทยภาคเช้าปิดที่ 1,012.96 จุด ลดลง 10.52 จุด หรือ 1.03% มูลค่าการซื้อขาย 10,380.90 ล้านบาท
15 ธ.ค. 2554

ดัชนีหุ้นไทยภาคเช้า15ธ.ค.ปิดที่ 1,012.96 จุด ลดลง 10.52 จุด หรือ 1.03% มูลค่าการซื้อขาย 10,380.90 ล้านบาท 




ตลาดหุ้นไทยเปิดตลาดภาคเช้าวันนี้ ( 15 ธ.ค.) ปรับตัวลดลงตามตลาดหุ้นทั่วโลก จากปัจจัยความกังวลการแก้หนี้ยูโรโซน ยังกดดันตลาดหุ้นไทย ส่งผลให้เปิดตลาดเช้านี้ มีแรงขายหุ้นขนาดใหญ่ออกมา ฉุดดัชนีปรับตัวลงหนักถึง 12.56 จุด ท่ามกลางมูลค่าซื้อขายเบาบาง และปิดตลาดเช้าที่ 1,012.96 จุด ลดลง 10.52 จุด หรือ 1.03% มูลค่าซื้อขาย 10,380.90 ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก คือ
1. SCC ปิดที่ 313 บาท ลดลง 6 บาท หรือ 1.88% มูลค่าการซื้อขาย 613.12 ล้านบาท2. PTTGC ปิดที่ 61 บาท ลดลง 0.75 บาท หรือ 1.21% มูลค่าการซื้อขาย 596.31 ล้านบาท3. BBL ปิดที่ 148.50 บาท ลดลง 3.50 บาท หรือ 2.30% มูลค่าการซื้อขาย 515.20 ล้านบาท4. PTT ปิดที่ 310 บาท ลดลง 3 บาท หรือ 0.96% มูลค่าการซื้อขาย 485.49 ล้านบาท5. BANPU ปิดที่ 558 บาท ลดลง 10 บาท หรือ 1.76% มูลค่าการซื้อขาย 452.62 ล้านบาท 
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี ( ประเทศไทย ) กล่าวว่า ตลาดหุ้นไทยช่วงเช้า ปรับตัวลงอยู่ในทิศทางเดียวกับตลาดหุ้นต่างประเทศ ผลกระทบจากข่าวรายวันการแก้ไขวิกฤตหนี้ในยุโรป อย่างไรก็ตาม ดัชนีช่วงเช้าที่ปรับตัวลงทันทีกว่า 10 จุด ได้ตอบรับข่าวร้ายแล้ว ทำให้ตลาดไม่เกิดแรงขายแรง ๆ ตามมาในช่วงบ่าย และเริ่มมีแรงซื้อจากกองทุนในประเทศ ของกองทุนรวมเพื่อการเลื้องชีพ (  RMF X  และ กองทุนหุ้นระยะยาว ( LTF  ) ดัชนีมีกรอบการเคลื่อนไหวของดัชนี 1,010- 1,025 จุด